AfriForum, Solidariteit dien klagtes in teen rassekwotas by die INF en EP - AfriForum
◀ AfriForum se Vanderbijlpark-tak en Emfuleni Sakekamer beveilig Phoenix-park
AfriForum se Westonaria-tak vat munisipaliteit aan oor waterprobleme ▶
AfriForum, Solidariteit dien klagtes in teen rassekwotas by die INF en EP
Julie 12, 2017 deur Mariska Batt
AfriForum en Solidariteit het vroeër dié week amptelike klagtes teen rassekwotas en politieke inmenging in Suid-Afrikaanse netbal by die Internasionale Netbalfederasie (INF) se hoofkantoor in Manchester, Engeland ingedien. Dié afvaardiging het ook met lede van die Europese Parlement (EP) in Brussel, België vergader waartydens politieke inmenging in Suid-Afrikaanse sport bespreek is.
“AfriForum glo in die onafhanklikheid van sportverenigings. Dié verenigings moet hul eie besluite kan neem sonder die invloed van ’n voorskrywende regering,” sê Kriel.
“By die INF spesifiek word die weg oopgelaat om die internasionale hof vir sportarbitrasie te nader wat die hoogste gesagsliggaam in die internasionale sportarena is. Dié hof is juis daargestel om ’n finale en bindende beslissing oor internasionale sportdispute te lewer,” sê Henk Maree, woordvoerder van AfriForum.